
ԽՆԴԻՐ 

2022 թվականի սեպտեմբերի 28-ին Երևան քաղաքի ընդհանուր իրավասության առաջին ատյանի դատարանը, մինչդատական վարույթի դատական երաշխիքների շրջանակներում քննելով մեղադրյալ Արմեն Սերոբյանի նկատմամբ կալանքը որպես խափանման միջոց կիրառելու վերաբերյալ քննիչի միջնորդությունը, կայացրել է այն բավարարելու՝ կալանքը որպես խափանման միջոց կիրառելու մասին որոշում՝ այն կիրառելով 2 ամիս ժամկետով։ Դատարանը որոշմամբ կալանքը որպես խափանման միջոց կիրառելը համարել է անհրաժեշտ՝ մեղադրյալի կողմից հանցանք կատարելը կանխելու համար, և իրավաչափ՝ առկա համարելով վերջինիս կողմից իրեն վերագրվող՝ ՀՀ քրեական օրենսգրքի 231-րդ հոդվածի 1-ին մասով նախատեսված հանցանքը կատարելու մասին հիմնավոր կասկածը, այն է՝ Արմեն Սերոբյանին վերագրվել է իր՝ որպես կուսակցության անդամի կողմից կուսակցության օգտին օրենքով չթույլատրված աղբյուրից օրենքով սահմանված առավելագույն չափը խոշոր չափերով գերազանցող նվիրատվություն ներգրավելու արարքի կատարում։
Նախաքննության ընթացքում վարույթն իրականացնող մարմինը, խափանման միջոցի կիրառման ժամկետի ավարտից հինգ օր առաջ, երկրորդ անգամ դատարան է ներկայացրել մեղադրյալի նկատմամբ կիրառված խափանման միջոց կալանքի ժամկետը ևս երկու ամսով երկարաձգելու միջնորդություն։
Միաժամանակ, կալանավորված մեղադրյալի պաշտպանը, հաշվի առնելով միջնորդություն ներկայացնելու համար սահմանված դատավարական ժամկետները, և, որ մեղադրյալի կալանքի ժամկետը լրանում է 2023 թվականի հունվարի 28-ին, կալանքի ժամկետը լրանալուց յոթ օր առաջ միջնորդություն է ներկայացրել դատարան կալանքի փոխարեն այլընտրանքային խափանման միջոց կիրառելու մասին։
Դատարանը, ստանալով քննիչի միջնորդությունը, հաջորդ օրը կայացրել է համապատասխան վարույթ հարուցելու մասին որոշում։
Մեղադրյալի պաշտպանի միջնորդության հիման վրա վարույթի հարուցումը դատարանը մերժել է՝ գտնելով, որ դրանում չեն ներկայացվել կալանքի իրավաչափությունը վիճարկող կամ այլընտրանքային խափանման միջոցների կիրառման հնարավորությունը հիմնավորող նոր էական փաստարկներ։
[bookmark: _GoBack]Դատարանը, կիրառված խափանման միջոցի ժամկետը երկարաձգելու մասին քննիչի միջնորդության քննության արդյունքում, գտնելով, որ ժամկետի երկարաձգման անհրաժեշտությունն առկա է և այն համարելով իրավաչափ, կայացրել է միջնորդությունն ամբողջությամբ բավարարելու մասին որոշում՝ կիրառված խափանման միջոց կալանքի ժամկետը երկարաձգելով երկու ամսով։
Կալանավորված մեղադրյալի պաշտպանը վերաքննիչ դատարան հատուկ վերանայման բողոք է ներկայացրել ինչպես կալանքի ժամկետը երկարաձգելու վերաբերյալ քննիչի միջնորդության քննության արդյունքում կայացված՝ այն ամբողջությամբ բավարարելու  մասին, այնպես էլ՝ կալանքի փոխարեն այլընտրանքային խափանման միջոց կիրառելու վերաբերյալ իր միջնորդության հիման վրա վարույթի հարուցումը մերժելու մասին առաջին ատյանի դատարանի որոշումների դեմ՝ դրանք ստանալուց հետո՝ տասներորդ օրը։
Վերաքննիչ դատարանը, ստանալով բողոքները, դրանցից յուրաքանչյուրով իրականացրել է հատուկ վերանայման վարույթ, որոնց արդյունքում յուրաքանչյուրի մասով կայացրել է դատական ակտն անփոփոխ թողնելու մասին որոշում։
Հարց 1.Գնահատական տալ վերաքննիչ դատարանի կայացրած դատական ակտերի օրինականությանը։
Հիմնավորեք պատասխանը։
Հարց 2. Գնահատական տալ առաջին ատյանի ընդհանուր իրավասության դատարանի կայացրած դատական ակտերի օրինականությանը։
Հիմնավորեք պատասխանը։





Իրավական հարց

Զինծառայող	 Պ-ն, հանդիսանալով պաշտոնատար անձ, սակայն չհանդիսանալով զորամասի հրամանատար, չի կատարել իր ծառայողական պարտականությունը, որն առաջացրել է զորամասի մեկ այլ ծառայողի՝ իր մտերիմ Ղ-ի կատարած միջին ծանրության հանցանքի պարտակում: Ինչպե՞ս պետք է որակվի Պ-ի արարքը:
1.Պաշտոնատւսր անձի կողմից իշխանական կամ ծառայողական լիազորությունները չարաշահելը կամ լիազորություններն անցնելը,
2. Իշխանազանցությունը կամ իշխանությունը չարաշահելը,
3. Պ֊ի արարքում հանցակազմ չկա' հատուկ սուբյեկտի բացակայության հիմքով,
4. Հանցանք կատարած անձին աջակցելը

